ประกาศธนาคารแห่งประเทศไทยประกาศธนาคารแห่งประเทศไทยที่สนส. ๒๔/๒๕๕๒เรื่องการกำหนดสินทรัพย์ด้อยคุณภาพและหลักเกณฑ์ที่บริษัทบริหารสินทรัพย์ต้องถือปฏิบัติ ๑.เหตุผลในการออกประกาศสืบเนื่องจากการมีสินทรัพย์ด้อยคุณภาพเป็นจำนวนมากในช่วงวิกฤตสถาบันการเงินปี๒๕๔๐ ก่อให้เกิดอุปสรรคต่อการดำเนินงานของสถาบันการเงิน ดังนั้นเพื่อให้การบริหารสินทรัพย์ด้อยคุณภาพของสถาบันการเงินสามารถกระทำได้คล่องตัวและมีประสิทธิภาพยิ่งขึ้นและเป็นประโยชน์ต่อการพัฒนาเศรษฐกิจโดยรวมจึงได้มีการตราพระราชกำหนดบริษัทบริหารสินทรัพย์ พ.ศ. ๒๕๔๑ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดบริษัทบริหารสินทรัพย์พ.ศ. ๒๕๔๑ พ.ศ. ๒๕๕๐ ขึ้นเพื่อให้บริษัทบริหารสินทรัพย์สามารถรับซื้อหรือรับโอนสินทรัพย์เหล่านั้นและนำไปบริหารต่อไปธนาคารแห่งประเทศไทยจึงอาศัยอำนาจตามกฎหมายดังกล่าวกำหนดสินทรัพย์ด้อยคุณภาพที่บริษัทบริหารสินทรัพย์สามารถรับซื้อ รับโอนหรือรับจ้างบริหาร และหลักเกณฑ์ต่าง ๆ ที่บริษัทบริหารสินทรัพย์ต้องถือปฏิบัติเพื่อให้บริษัทบริหารสินทรัพย์ดำเนินกิจการบริหารสินทรัพย์ได้อย่างมีประสิทธิภาพตรงตามเจตนารมณ์ในการแก้ไขปัญหาสินทรัพย์ด้อยคุณภาพ และมีความระมัดระวังรอบคอบในการออกประกาศฉบับนี้เป็นการรวบรวมประกาศธนาคารแห่งประเทศไทยและหนังสือเวียนที่เกี่ยวข้องกับการดำเนินงานของบริษัทบริหารสินทรัพย์มาประมวลให้อยู่ในฉบับเดียวกันนอกจากนี้ได้ปรับปรุงหลักเกณฑ์การถือครองอสังหาริมทรัพย์รอการขายของบริษัทบริหารสินทรัพย์ที่มีสถาบันการเงินเป็นบริษัทแม่ให้สอดคล้องกับประกาศธนาคารแห่งประเทศไทยว่าด้วยอสังหาริมทรัพย์รอการขายที่ได้มีการปรับปรุงแก้ไขรวมทั้งเพื่ออ้างอิงหลักเกณฑ์ให้สอดคล้องกับประกาศธนาคารแห่งประเทศไทยที่เกี่ยวข้องซึ่งได้มีการปรับปรุงแก้ไขเมื่อวันที่๓ สิงหาคม ๒๕๕๑ โดยสาระสำคัญส่วนใหญ่ของหลักเกณฑ์ไม่มีการเปลี่ยนแปลงจากหลักเกณฑ์เดิม๒.อำนาจตามกฎหมายอาศัยอำนาจตามความในมาตรา ๓ มาตรา ๔ มาตรา ๔/๑มาตรา ๕ มาตรา ๑๐ มาตรา ๑๑ และมาตรา ๑๑/๑ แห่งพระราชกำหนดบริษัทบริหารสินทรัพย์พ.ศ. ๒๕๔๑ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดบริษัทบริหารสินทรัพย์พ.ศ. ๒๕๔๑ พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ อันประกอบกับมาตรา ๓๖ มาตรา ๓๙ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายธนาคารแห่งประเทศไทยออกข้อกำหนดเกี่ยวกับการกำหนดสินทรัพย์ด้อยคุณภาพและหลักเกณฑ์ที่บริษัทบริหารสินทรัพย์ต้องถือปฏิบัติ๓.ขอบเขตการบังคับใช้ประกาศฉบับนี้ให้ใช้บังคับกับบริษัทบริหารสินทรัพย์ทุกบริษัทตามกฎหมายว่าด้วยบริษัทบริหารสินทรัพย์๔.ประกาศและหนังสือเวียนที่ยกเลิกประกาศและหนังสือเวียนที่ยกเลิก ตามเอกสารแนบ ๑๕.เนื้อหา๕.๑ ในประกาศฉบับนี้บริษัท หมายความว่าบริษัทจำกัด บริษัทมหาชนจำกัด ห้างหุ้นส่วนจำกัด ห้างหุ้นส่วนสามัญนิติบุคคลหรือนิติบุคคลอื่นบริษัทบริหารสินทรัพย์ หมายความว่าบริษัทบริหารสินทรัพย์ที่ได้จดทะเบียนกับธนาคารแห่งประเทศไทยแล้วตามกฎหมายว่าด้วยบริษัทบริหารสินทรัพย์สถาบันการเงิน หมายความว่า(๑)สถาบันการเงินตามกฎหมายว่าด้วยธุรกิจสถาบันการเงิน(๒)บริษัทบริหารสินทรัพย์ที่ได้จดทะเบียนตามกฎหมายว่าด้วยบริษัทบริหารสินทรัพย์(๓)บรรษัทบริหารสินทรัพย์สถาบันการเงินตามกฎหมายว่าด้วยบรรษัทบริหารสินทรัพย์สถาบันการเงิน(๔) ธนาคารอาคารสงเคราะห์(๕) บรรษัทตลาดรองสินเชื่อที่อยู่อาศัย(๖) ธนาคารออมสิน(๗) ธนาคารเพื่อการส่งออกและนำเข้าแห่งประเทศไทย(๘) ธนาคารพัฒนาวิสาหกิจขนาดกลางและขนาดย่อมแห่งประเทศไทย(๙)กองทุนเพื่อการฟื้นฟูและพัฒนาระบบสถาบันการเงิน(๑๐) บรรษัทบริหารสินทรัพย์ไทย(๑๑)นิติบุคคลอื่นที่รัฐมนตรีประกาศกำหนดในราชกิจจานุเบกษาบริษัทแม่ หมายความว่าบริษัทแม่ตามพระราชบัญญัติธุรกิจสถาบันการเงิน พ.ศ. ๒๕๕๑สินทรัพย์ หมายความว่าสินทรัพย์ด้อยคุณภาพของสถาบันการเงินและสินทรัพย์ของสถาบันการเงินที่ถูกระงับการดำเนินกิจการ เลิกหรือถูกเพิกถอนใบอนุญาตประกอบการธนาคารพาณิชย์ ธุรกิจเงินทุนหรือธุรกิจเครดิตฟองซิเอร์ ตลอดจนหลักประกันของสินทรัพย์นั้น๕.๒ หลักเกณฑ์ธนาคารแห่งประเทศไทยออกหลักเกณฑ์ให้บริษัทบริหารสินทรัพย์ถือปฏิบัติในเรื่องต่างๆ ดังนี้๕.๒.๑ การกำหนดสินทรัพย์ด้อยคุณภาพสินทรัพย์ด้อยคุณภาพที่จำหน่ายจ่ายโอนให้บริษัทบริหารสินทรัพย์หมายถึง สินทรัพย์ของสถาบันการเงินที่ถูกจัดเป็นสินทรัพย์จัดชั้นต่ำกว่ามาตรฐานสินทรัพย์จัดชั้นสงสัย สินทรัพย์จัดชั้นสงสัยจะสูญ หรือสินทรัพย์จัดชั้นสูญตามประกาศธนาคารแห่งประเทศไทยว่าด้วยหลักเกณฑ์การจัดชั้นและการกันเงินสำรองของสถาบันการเงินสินทรัพย์จัดชั้นที่สถาบันการเงินได้จำหน่ายออกจากบัญชีไปแล้วและทรัพย์สินรอการขาย ทั้งนี้ ให้รวมถึงเงินลงทุนของบริษัทบริหารสินทรัพย์และบรรษัทบริหารสินทรัพย์สถาบันการเงินด้วย๕.๒.๒ การดำเนินกิจการบริหารสินทรัพย์การรับซื้อหรือรับโอนสินทรัพย์ด้อยคุณภาพของสถาบันการเงินหรือสินทรัพย์ทั้งหมดของสถาบันการเงินที่ถูกระงับการดำเนินกิจการเลิก หรือถูกเพิกถอนใบอนุญาตประกอบกิจการธนาคารพาณิชย์ ธุรกิจเงินทุนหรือธุรกิจเครดิตฟองซิเอร์ตลอดจนหลักประกันของสินทรัพย์นั้นย่อมเป็นไปตามพระราชกำหนดบริษัทบริหารสินทรัพย์พ.ศ. ๒๕๔๑ ซึ่งแก้ไขเพิ่มเติมในปี ๒๕๕๐ กล่าวคือ(๑)กรณีรับซื้อหรือรับโอนสินทรัพย์ด้อยคุณภาพของสถาบันการเงินที่ดำเนินกิจการอยู่บริษัทบริหารสินทรัพย์ย่อมสามารถรับซื้อหรือรับโอนได้เฉพาะสินทรัพย์ด้อยคุณภาพเท่านั้น(๒)กรณีรับซื้อหรือรับโอนสินทรัพย์ของสถาบันการเงินที่ถูกระงับการดำเนินกิจการ เลิกหรือถูกเพิกถอนใบอนุญาตนั้น บริษัทบริหารสินทรัพย์สามารถรับซื้อหรือรับโอนได้ทั้งหมดไม่ว่าจะเป็นสินทรัพย์ด้อยคุณภาพหรือไม่แต่ตามพระราชกำหนดดังกล่าวกำหนดให้ต้องได้รับอนุญาตจากธนาคารแห่งประเทศไทยก่อนธนาคารแห่งประเทศไทยจึงอนุญาตให้บริษัทบริหารสินทรัพย์รับซื้อหรือรับโอนสินทรัพย์ทุกประเภทของสถาบันการเงินที่ถูกระงับการดำเนินกิจการเลิก หรือถูกเพิกถอนใบอนุญาตดังกล่าวได้(๓) เพื่อประโยชน์ในด้านข้อมูลเมื่อมีการรับซื้อหรือรับโอนตามข้อ ๕.๒.๒ (๑) หรือข้อ ๕.๒.๒ (๒) แล้วแต่กรณีให้บริษัทบริหารสินทรัพย์นั้นรายงานให้ธนาคารแห่งประเทศไทยทราบภายใน ๓๐วันนับแต่วันที่ทำสัญญารับซื้อหรือรับโอน โดยกำหนดให้มีรายละเอียด ดังนี้(๓.๑) ชื่อผู้จำหน่ายสินทรัพย์(๓.๒) ประเภทสินทรัพย์ที่จะรับซื้อหรือรับโอน(๓.๓)มูลค่าของสินทรัพย์ที่จะรับซื้อหรือรับโอนและหลักเกณฑ์การประเมินราคาสินทรัพย์(๓.๔) วันที่จะรับซื้อหรือรับโอนสินทรัพย์(๓.๕) สัญญาหรือเงื่อนไขอื่น ๆในการจะรับซื้อหรือรับโอนสินทรัพย์๕.๒.๓ การบริหารสินทรัพย์ให้บริษัทบริหารสินทรัพย์ประกอบธุรกิจอยู่ภายในขอบเขตธุรกิจการบริหารสินทรัพย์ตามเอกสารแนบ๒ หรือที่จะมีการแก้ไขเพิ่มเติม๕.๒.๔บริษัทบริหารสินทรัพย์ที่มีสถาบันการเงินเป็นบริษัทแม่สำหรับการดำเนินกิจการของบริษัทบริหารสินทรัพย์ที่มีสถาบันการเงินตามกฎหมายว่าด้วยธุรกิจสถาบันการเงินเป็นบริษัทแม่นอกจากจะต้องเป็นไปตามเกณฑ์ในประกาศฉบับนี้แล้วให้ถือปฏิบัติเพิ่มเติมในเรื่องต่าง ๆ เช่นเกณฑ์การถือครองอสังหาริมทรัพย์รอการขายหรือเกณฑ์การซื้อหรือมีหุ้นในบริษัทตามเอกสารแนบ ๓ หรือที่จะมีการแก้ไขเพิ่มเติม๕.๒.๕ การรับจ้างบริหารสินทรัพย์กรณีรับจ้างบริหารสินทรัพย์ด้อยคุณภาพของสถาบันการเงินและสินทรัพย์ของสถาบันการเงินที่ถูกระงับการดำเนินกิจการ เลิกหรือถูกเพิกถอนใบอนุญาตประกอบการธนาคารพาณิชย์ธุรกิจเงินทุน หรือธุรกิจเครดิตฟองซิเอร์ตลอดจนหลักประกันของสินทรัพย์นั้น ตามพระราชกำหนดบริษัทบริหารสินทรัพย์ พ.ศ. ๒๕๔๑ซึ่งแก้ไขเพิ่มเติมในปี ๒๕๕๐ กำหนดให้ต้องได้รับอนุญาตจากธนาคารแห่งประเทศไทยก่อนธนาคารแห่งประเทศไทยจึงอนุญาตให้บริษัทบริหารสินทรัพย์รับจ้างบริหารสินทรัพย์ด้อยคุณภาพของสถาบันการเงินและสินทรัพย์ของสถาบันการเงินที่ถูกระงับการดำเนินกิจการ เลิกหรือถูกเพิกถอนใบอนุญาตดังกล่าวได้ โดยมีเงื่อนไข ดังนี้(๑)บริษัทบริหารสินทรัพย์ต้องมีระบบการบัญชีและการจัดเก็บเอกสารหลักฐานที่เกี่ยวข้องกับการรับจ้างบริหารสินทรัพย์ดังกล่าวแยกต่างหากจากกิจการอื่นของบริษัทบริหารสินทรัพย์(๒)บริษัทบริหารสินทรัพย์ต้องแจ้งรายละเอียดดังต่อไปนี้ให้ธนาคารแห่งประเทศไทยทราบทุกครั้งภายใน๓๐ วัน นับแต่วันที่ทำสัญญารับจ้างบริหารสินทรัพย์(๒.๑) ชื่อผู้ว่าจ้าง(๒.๒) ประเภทและมูลค่าของสินทรัพย์ที่รับจ้างบริหาร(๒.๓) ระยะเวลาของสัญญารับจ้างบริหารสินทรัพย์(๒.๔) อัตราว่าจ้าง๕.๒.๖ สำนักงานสาขาของบริษัทบริหารสินทรัพย์บริษัทบริหารสินทรัพย์อาจมีสำนักงานสาขาได้แต่ต้องได้รับอนุญาตจากธนาคารแห่งประเทศไทยในการอนุญาตธนาคารแห่งประเทศไทยจะกำหนดเงื่อนไขให้ต้องปฏิบัติด้วยก็ได้๕.๒.๗ การจัดหาเงินทุนบริษัทบริหารสินทรัพย์อาจจัดหาเงินทุนได้ด้วยวิธีการดังนี้(๑) กู้ยืมเงินจากในหรือนอกราชอาณาจักร(๒) ออกหลักทรัพย์เฉพาะ(๒.๑) หุ้นหรือหุ้นกู้ตามกฎหมายว่าด้วยหลักทรัพย์และตลาดหลักทรัพย์(๒.๒) ตราสารหนี้อื่นที่ได้รับอนุญาตจากธนาคารแห่งประเทศไทยทั้งนี้การจัดหาเงินทุนดังกล่าวไม่รวมถึงการรับฝากเงินจากประชาชน๕.๒.๘ อัตราดอกเบี้ยอ้างอิงในการโอนสินทรัพย์จากสถาบันการเงินไปให้บริษัทบริหารสินทรัพย์ถ้าปรากฏว่าสัญญาเดิมกำหนดอัตราดอกเบี้ยไว้เป็นอัตราลอยตัวและไม่มีฐานในการคำนวณอัตราดอกเบี้ยของสถาบันการเงินเดิมให้อ้างอิงได้ให้บริษัทบริหารสินทรัพย์คำนวณอัตราดอกเบี้ยที่จะเรียกเก็บจากลูกหนี้ตามสัญญาเดิมดังกล่าวได้ไม่เกินอัตราดอกเบี้ยถัวเฉลี่ยจากอัตราดอกเบี้ยสินเชื่อประเภทนั้นๆ ของ ๕ ธนาคารพาณิชย์ใหญ่ ณ วันที่กำหนดอัตราดอกเบี้ยอ้างอิงตามสัญญาเดิม๕.๒.๙ การจัดทำบัญชีและการยื่นรายงานทางบัญชีการจัดทำบัญชีและการจัดชั้นกันเงินสำรองสำหรับสินทรัพย์ด้อยคุณภาพ(๑)ให้บริษัทบริหารสินทรัพย์ที่มีสถาบันการเงินตามกฎหมายว่าด้วยธุรกิจสถาบันการเงินเป็นบริษัทแม่ถือปฏิบัติตามหลักเกณฑ์ที่กำหนดในประกาศธนาคารแห่งประเทศไทยว่าด้วยข้อกำหนดเกี่ยวกับการบันทึกบัญชีของสถาบันการเงินและหนังสือของธนาคารแห่งประเทศไทยที่เกี่ยวข้อง รายละเอียดปรากฏตามเอกสารแนบ ๔โดยอนุโลม(๒)สำหรับบริษัทบริหารสินทรัพย์ที่ไม่มีสถาบันการเงินตามกฎหมายว่าด้วยธุรกิจสถาบันการเงินเป็นบริษัทแม่ให้บันทึกบัญชีสินทรัพย์ทางการเงินที่รับซื้อหรือรับโอนมาตามแนวปฏิบัติทางบัญชีเกี่ยวกับการโอนและการรับโอนสินทรัพย์ทางการเงินลงวันที่ ๓๐ สิงหาคม ๒๕๔๓รวมทั้งข้อกำหนดที่จะมีการแก้ไขเพิ่มเติมในภายหลังของสภาวิชาชีพบัญชีและมาตรฐานบัญชีต่าง ๆ ที่เกี่ยวข้อง(๓)ให้บริษัทบริหารสินทรัพย์ใช้รูปแบบงบการเงินตามที่ธนาคารแห่งประเทศไทยกำหนดขึ้นสำหรับบริษัทเงินทุนตามประกาศธนาคารแห่งประเทศไทยว่าด้วยการจัดทำและการประกาศงบการเงินของบริษัทเงินทุนและบริษัทเครดิตฟองซิเอร์(๔) ให้บริษัทบริหารสินทรัพย์ปิดบัญชีทุกงวดการบัญชีในรอบระยะเวลาหกเดือน(๕)ผู้สอบบัญชีของบริษัทบริหารสินทรัพย์ที่มีสถาบันการเงินตามกฎหมายว่าด้วยธุรกิจสถาบันการเงินเป็นบริษัทแม่จะต้องเป็นผู้สอบบัญชีรายเดียวกันกับผู้สอบบัญชีของสถาบันการเงินที่เป็นบริษัทแม่นั้น๕.๒.๑๐ การติดประกาศงบดุลและบัญชีกำไรขาดทุนให้บริษัทบริหารสินทรัพย์ติดประกาศงบดุลและบัญชีกำไรขาดทุนที่ได้รับการรับรองจากผู้สอบบัญชีที่ได้รับความเห็นชอบจากสำนักงานก.ล.ต.ไว้ในที่เปิดเผยภายในสำนักงานที่ใช้ติดต่อกับประชาชนภายในสี่เดือนนับแต่วันสิ้นปีบัญชีเว้นแต่มีเหตุจำเป็นและได้รับการผ่อนผันจากธนาคารแห่งประเทศไทย ในการผ่อนผันนั้นธนาคารแห่งประเทศไทยจะกำหนดเงื่อนไขใด ๆ ให้ต้องปฏิบัติด้วยก็ได้๕.๒.๑๑ การจัดทำและการยื่นรายงานที่เกี่ยวข้องให้บริษัทบริหารสินทรัพย์ถือปฏิบัติตามหลักเกณฑ์ที่กำหนดในประกาศธนาคารแห่งประเทศไทยว่าด้วยการกำหนดให้บริษัทบริหารสินทรัพย์ยื่นรายงานและหนังสือของธนาคารแห่งประเทศไทยที่เกี่ยวข้อง รายชื่อปรากฏตามเอกสารแนบ ๔๖.วันเริ่มต้นบังคับใช้ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปยกเว้นข้อ ๕.๒.๔ ให้ใช้บังคับตั้งแต่วันที่ ๑ มกราคม ๒๕๕๒[๑]ประกาศณ วันที่ ๑๑ ธันวาคม พ.ศ. ๒๕๕๒ธาริษาวัฒนเกสผู้ว่าการธนาคารแห่งประเทศไทย[เอกสารแนบท้าย]๑. เอกสารแนบ๑ ประกาศธนาคารแห่งประเทศไทย และหนังสือเวียนที่ยกเลิก๒. เอกสารแนบ๒ การบริหารสินทรัพย์๓. เอกสารแนบ๓ การดำเนินกิจการบริหารสินทรัพย์ของบริษัทบริหารสินทรัพย์ที่มีสถาบันการเงินตามกฎหมายธุรกิจสถาบันการเงินเป็นบริษัทแม่๔. เอกสารแนบ๔ รายชื่อประกาศธนาคารแห่งประเทศไทยและหนังสือเวียนที่เกี่ยวข้องกับบริษัทบริหารสินทรัพย์(ดูข้อมูลจากภาพกฎหมาย)ปริยานุช/ผู้จัดทำ๖มกราคม ๒๕๕๓นันท์นภัสร์/ตรวจ๖มกราคม ๒๕๕๓[๑]ราชกิจจานุเบกษา เล่ม ๑๒๖/ตอนพิเศษ ๑๘๘ ง/หน้า ๒๖/๒๙ ธันวาคม ๒๕๕๒